ગુરુ પૂર્ણિમાનું પુજન કરી ઘણા સાધકો અગિયાર દિવસના આધ્યાત્મિક સત્સંગમાં ભાગ લઇ રહ્યા હતા. આધ્યાત્મિક વાતાવરણ હતું. અમી છાંટણા થઇ રહ્યા હતાં ત્યારે તા. 2/8/2007 ને ગુરુવારના રોજ સવારમાં પ.પૂ આદિ જગદગુરુ શ્રી કરસનદાસજી મહારાજના સ્મૃતિધામમાં 1' x 1' ફૂટની લાદી - આરસ પત્થર ગરમ થયો છે. આ વાત વાયુવેગે પ્રસરી જતાં અગિયાર દિવસના સત્સંગમાં ભાગ લઈ રહેલ તેમજ આજુબાજુથી બહોળી સંખ્યામાં ભાવિક ભક્તજનો દર્શન માટે ઉમટ્યા હતા. મેળા જેવું વાતાવરણ થઇ ગયું હતું. ફોન-મોબાઇલ દ્વારા આ વાત સમગ્ર વિસ્તારમાં પ્રસરી ગઇ હતી.